รู้จัก MSIG บริษัทประกันวินาศภัย ที่มีฐานะทางการเงินที่แข็งแกร่ง และไม่ได้รับผลกระทบใดจากโควิด 19
ช่วงเวลาที่ผ่านมา หลายคนคงได้ยินข่าวธุรกิจประกันภัยหลายแห่งต่างพากันเพิ่มทุน  ไม่ก็ต้องปิดตัวเอง ด้วยสาเหตุหลัก ๆ จากการรับประกันภัยโควิด 19  แต่รู้หรือไม่ว่า ยังมีหนึ่งในบริษัทประกันวินาศภัยที่เติบโต และยังมีสถานะทางการเงินที่แข็งแกร่ง อีกด้วย  เรากำลังพูดถึง บมจ.เอ็ม เอส ไอ จี ประกันภัย (ประเทศไทย) หรือ MSIG แล้วเบื้องหลังสถานะทางการเงินที่แข็งแกร่งของ MSIG คืออะไร ?
24 ก.พ. 2565

รู้จัก MSIG บริษัทประกันวินาศภัย ที่มีฐานะทางการเงินที่แข็งแกร่ง และไม่ได้รับผลกระทบใดจากโควิด 19
MSIG x ลงทุนแมน
ช่วงเวลาที่ผ่านมา หลายคนคงได้ยินข่าวธุรกิจประกันภัยหลายแห่งต่างพากันเพิ่มทุน 
ไม่ก็ต้องปิดตัวเอง ด้วยสาเหตุหลัก ๆ จากการรับประกันภัยโควิด 19
แต่รู้หรือไม่ว่า ยังมีหนึ่งในบริษัทประกันวินาศภัยที่เติบโต
และยังมีสถานะทางการเงินที่แข็งแกร่ง อีกด้วย
เรากำลังพูดถึง บมจ.เอ็ม เอส ไอ จี ประกันภัย (ประเทศไทย) หรือ MSIG
แล้วเบื้องหลังสถานะทางการเงินที่แข็งแกร่งของ MSIG คืออะไร ?
ลงทุนแมนจะเล่าให้ฟัง..
ต้องยอมรับว่า หนึ่งในหน้าที่สำคัญของธุรกิจประกันวินาศภัยคือ การบริหารความเสี่ยง
ซึ่งนอกจากจะหมายถึงความเสี่ยงของผู้ทำประกันแล้ว
ก็ยังหมายรวมไปถึง การบริหารความเสี่ยงของบริษัทประกันภัยเองด้วยเช่นกัน
หนึ่งในเครื่องมือสำคัญของเรื่องนี้คือ “การจัดทำประกันภัยต่อ” 
หรือที่เรียกว่า Reinsurance เป็นการกระจายความเสี่ยงออกไปยังบริษัทที่รับประกันต่อทั้งในประเทศ และต่างประเทศ
MSIG มีการจัดประกันภัยต่อกับบริษัทรับประกันภัยต่อที่มีฐานะทางการเงินระดับ A- ขึ้นไป 
เพื่อกระจายความเสี่ยงในช่วงเวลาที่เกิดวิกฤติต่าง ๆ เช่น
ย้อนกลับไปในปี 2004 โลกของเราเกิดเหตุการณ์ Tsunami ที่ไม่มีใครคาดคิด
บทเรียนครั้งนั้น ทำให้ MSIG เข้าใจการบริหารความเสี่ยง (Risk Management) เป็นอย่างดี
อีกตัวอย่างวิกฤติที่เห็นได้ชัดเจน ก็คือเหตุการณ์น้ำท่วมใหญ่ปี 2011 
ที่ MSIG มีลูกค้าต้องการเคลมประกันจำนวนกว่า 10,000 ล้านบาท
เชื่อหรือไม่ว่า ในครั้งนั้น MSIG กลับได้รับผลกระทบน้อยมาก 
เพราะบริหารจัดการความเสี่ยง ในการจัดทำประกันต่อที่ครอบคลุม นั่นเอง
นอกจากการซื้อประกันต่อ จะช่วยบริหารความเสี่ยงของธุรกิจประกันวินาศภัยได้แล้ว
การเข้าใจในธุรกิจประกันวินาศภัยอย่างถ่องแท้ รู้จักประเมินความน่าจะเป็นจากตัวเลขสถิติต่าง ๆ ก็เป็นเรื่องสำคัญไม่แพ้กัน
ด้วยเหตุนี้ ในช่วงวิกฤติโควิด 19 ที่ผ่านมา MSIG จึงไม่ได้รับผลกระทบเลย เพราะ MSIG เลือกที่จะไม่รับประกันโควิด 19
นั่นก็เพราะ MSIG มองว่าโควิด 19 เป็นภัยอุบัติใหม่ที่ไม่มีข้อมูลสถิติเพียงพอต่อการรับประกันภัย 
จึงอาจทำให้การคิดเบี้ยประกัน หรือการประเมินค่าสินไหมทดแทนผิดพลาดได้
รู้หรือไม่ว่า MSIG ประเทศไทยเป็น 1 ในสมาชิกของ MS&AD Insurance
ซึ่งเป็นกลุ่มบริษัทประกันภัยและบริการทางการเงินชั้นนำ อันดับ 1 ในประเทศญี่ปุ่นและในเอเชีย 
และถูกจัดอันดับ Fortune Global 2021 ติดอันดับที่ 8 ของโลก 
ด้วยสถานะทางการเงินแข็งแกร่ง ระดับ A+ จาก S&P และระดับ A1 จาก Moody’s 
(ข้อมูล ณ วันที่ 1 มิถุนายน 2021)
พร้อมทั้งให้บริการลูกค้ากว่า 50 ประเทศทั่วโลก
อีกหนึ่งจุดสำคัญที่ MSIG ให้ความสำคัญเป็นอย่างยิ่ง
นั่นก็คือ บริการหลังการขาย ที่เรียกได้ว่าเป็นบริการ 24/7 ของ MSIG
ตัวอย่างเช่น
- 1259 สามารถโทรแจ้ง ศูนย์แจ้งอุบัติเหตุ และบริการช่วยเหลือฉุกเฉินบนท้องถนน 24 ชั่วโมง
- 0 2039 5704 สามารถโทรแจ้งบริการช่วยเหลือฉุกเฉินในต่างประเทศ
- 0 2305 8715 สามารถโทรแจ้งบริการช่วยเหลือฉุกเฉินภายในบ้าน 24 ชั่วโมง
นอกจากนี้ MSIG ยังมีโรงพยาบาลในเครือทั่วประเทศกว่า 260 แห่ง อู่และศูนย์ซ่อมทั่วประเทศ 1,320 แห่ง และพนักงานสำรวจอุบัติเหตุรถยนต์ทั่วประเทศกว่า 300 คน
แล้วถ้าถามว่า เป้าหมายสำคัญของ MSIG จากนี้ไป คืออะไร ?
ต้องบอกว่า MSIG มีเป้าหมายที่ชัดเจนมาก ๆ 
ที่จะเป็น “ผู้นำด้านดิจิทัลในธุรกิจประกันวินาศภัย” ภายในปี 2023 
หลังจากใช้เวลา 4 ปี ในการรุกตลาดออนไลน์ประกันภัยเดินทาง และสามารถก้าวขึ้นมาเป็นอันดับ 1 ได้สำเร็จ
ปัจจุบัน MSIG ยังเริ่มบุกตลาดรถยนต์ UBI ย่อมาจาก Usage Based Insurance 
ซึ่งเป็น ประกันภัยรถยนต์ ที่จะวิเคราะห์พฤติกรรมแต่ละบุคคล อีกด้วย
แล้วผลประกอบการ MSIG เป็นอย่างไร ?
ปี 2019 เบี้ยประกันภัยรับ 4,054 ล้านบาท กำไรจากการรับประกัน 80 ล้านบาท
ปี 2020 เบี้ยประกันภัยรับ 3,638 ล้านบาท กำไรจากการรับประกัน 181 ล้านบาท
ปี 2021	เบี้ยประกันภัยรับ 4,105 ล้านบาท กำไรจากการรับประกัน 220 ล้านบาท
ซึ่งเบี้ยประกันภัยที่ว่านี้ จะมาจาก 5 ผลิตภัณฑ์ ประกันครอบคลุมทั้งลูกค้ารายบุคคล และรายธุรกิจ
1. ประกันภัยรถยนต์ 
คุ้มครองรถยนต์จากอุบัติเหตุ ไฟไหม้ น้ำท่วม โจรกรรม 
มีแผนประกันภัยรถยนต์ที่หลากหลาย เช่น ประกันชั้น 1, ประกันรถยนต์ Safe Guard 2+, 3+  
หรือประกันภัยที่คิดค่าเบี้ยประกันภัยตามพฤติกรรมการขับขี่
2. ประกันภัยการเดินทาง มีทั้งภายในประเทศ และต่างประเทศ 
ไม่ว่าจะเป็นการประกันภัยเดินทาง เพื่อศึกษาต่อต่างประเทศ, การท่องเที่ยว หรือเพื่อธุรกิจ 
ให้ความคุ้มครองไม่ว่าเจ็บหรือป่วย, ความล่าช้าของเที่ยวบิน, กระเป๋าเดินทางเสียหาย, เงินส่วนตัวสูญหาย
3. ประกันภัยอุบัติเหตุส่วนบุคคล 
ที่สามารถคุ้มครองครอบคลุมทุกช่วงชีวิต หมดห่วงเรื่องค่ารักษาพยาบาล 
และยังสามารถซื้อความคุ้มครองรายได้ที่สูญเสียระหว่างทำงานไม่ได้จากอุบัติเหตุ และภาระค่าใช้จ่ายอื่น ๆ 
 
4. ประกันภัยที่อยู่อาศัย
ช่วยปกป้องบ้านหรือคอนโดมิเนียม จากความเสี่ยงที่ไม่คาดฝันจากไฟไหม้ ภัยธรรมชาติ น้ำท่วม หรือถูกโจรกรรมทรัพย์สิน
5. ประกันสุขภาพ 
ช่วยดูแลค่ารักษาพยาบาล ที่เป็นภาระหนักให้บรรเทาลง 
และยังมี ประกันภัยโรคมะเร็ง ประกันภัยโรคสุดฮิตที่สามารถเลือกได้หลากหลายแผน
ทั้งนี้ สามารถอ่านรายละเอียดหรือซื้อผลิตภัณฑ์ประกันต่าง ๆ ของ MSIG ได้ที่
สุดท้ายแล้ว เมื่อเรากำลังตัดสินใจซื้อประกัน เพราะต้องการ “บริหารความเสี่ยง”
แต่จะมีประโยชน์อะไร หากบริษัทประกันวินาศภัยนั้น ๆ กลับไม่ได้บริหารความเสี่ยงของตนเองไปด้วย
ดังนั้น หนึ่งปัจจัยสำคัญในการเลือกซื้อประกัน อย่างน้อย ๆ สำหรับใครที่อ่านมาถึงตรงนี้
ก็น่าจะมั่นใจได้ว่า MSIG จะเป็นหนึ่งบริษัทประกันวินาศภัยมืออาชีพ ที่บริหารความเสี่ยง พร้อมสร้างความอุ่นใจให้กับเราได้..
References
- 
-